Sidang Kemuncak Wanita-Wanita Pertama

Sidang Kemuncak Wanita-Wanita Pertama ialah sebuah mesyuarat yang melibatkan wanita-wanita pertama pelbagai negara antarabangsa. Objektif persidangan tersebut adalah untuk memperjuangkan hak asasi anak-anak yang mengalami kesengsaraan serta memupuk keprihatinan sedunia tentang masalah sosial yang menerjah dunia kita. Sidang kemuncak tersebut bertemakan “Hari Ini Kanak-kanak, Esok Pemimpin".

Latar belakang 
Sidang Kemuncak tersebut diilhamkan isteri Perdana Menteri Malaysia, Datin Seri Rosmah Mansor dan diadakan buat kali pertama di Selangor, Malaysia pada 10-13 Oktober 2010. Mesyuarat tersebut mengutarakan agenda-agenda penting dalam memperkasa kanak-kanak sebagai bakal pemimpin pada masa depan. Persidangan tersebut akan diadakan dua tahun sekali.

Kontroversi 
Sidang ini mengundang kontroversi kerana dikatakan membazir untuk kehadiran yang rendah, cuma 15 orang. Ahli Parlimen Ampang Zuraida Kamaruddin mendakwa kosnya mencecah RM 24 juta. Tambahan pula, ramai pihak mempertikai jolokan Wanita Pertama kepada isteri Perdana Menteri, dan bukan Raja Permaisuri Agong.

Rujukan

Pautan luar 
 http://www.firstladiessummit.org/

2010 di Malaysia
Persidangan di Malaysia